El secreto de sus ojos

El secreto de sus ojos é un filme hispano-arxentino dirixido, coescrito, producido e editado por Juan José Campanella, baseado na novela La pregunta de sus ojos de Eduardo Sacheri, que tamén participou na creación do guión. O filme é unha produción conxunta de compañías da Arxentina e de España.Hollywood Reporter, Spanish films do better abroad than at home 

Empregando unha narrativa non linear, o filme conta a historia dun empregado xudicial interpretado por Ricardo Darín e dunha xuíza interpretada por Soledad Villamil, que investigan un caso de violación e asasinato que se converte nunha obsesión de todos os que están involucrados. Ó mesmo tempo conta a historia do personaxe de Darín 25 anos despois dos feitos e recupera o romance enterrado por ambos.

Gañou o Óscar ó mellor filme en lingua non inglesa na 82ª edición dos premios, facendo que Arxentina fose o primeiro país de Latinoamérica en gañar dúas veces, xunto con La historia oficial (1985).Academy Awards Official website – Foreign Language Film Category Tres semanas antes, recibira o Premio Goya á mellor película estranxeira de fala hispana.Buenos Aires Herald, 1 de marzo de 2010  No momento da súa estrea, converteuse no segundo filme con maior recadación da Arxentina, só superado por Nazareno Cruz y el lobo.El multifacético Leonardo Favio The Secret in Their Eyes is already a record  

 Personaxes 
 Ricardo Darín como Benjamín Espósito
 Soledad Villamil como Irene Menéndez Hastings
 Guillermo Francella como Pablo Sandoval
 Pablo Rago como Ricardo Morales
 Javier Godino como Isidoro Gómez
 Mario Alarcón como Xuíz Fortuna
 Mariano Argento como Romano
 José Luis Gioia como Inspector Báez
 Carla Quevedo como Liliana Coloto

 Notas 

 Véxase tamén 
 Outros artigos 
 Filmes da Arxentina propostos ó Óscar ó mellor filme internacional
 Filmes propostos ó mellor filme internacional na 82ª edición dos Óscar

 Ligazóns externas 

 Ficha en BoxOfficeMojo 
 Ficha en RottenTomatoes 

Categoría:Filmes de 2009
Categoría:Filmes en lingua castelá
Categoría:Filmes da Arxentina
Categoría:Filmes de España
Categoría:Filmes dirixidos por Juan José Campanella
Categoría:Filmes rodados en Buenos Aires
Categoría:Filmes de Sony Pictures Classics
Categoría:Óscar ó mellor filme internacional
Categoría:Filmes sobre vinganza
Categoría:Filmes ambientados en 1974
Categoría:Filmes ambientados en 1999
Categoría:Filmes ambientados en Buenos Aires
Categoría:Filmes ambientados na Arxentina